《初夏偕雪航、允恭、东山、以宁、叔度泛舟拂水山庄，饮秋水阁》
清代·邵陵

山庄入夏似凉秋，恰趁同人午泛舟。千日酒杯斯世外，百年人物此楼头。

尚堪作态还余柳，能不寒盟只有鸥。寂寞东山旧丝竹，绕阶唯有水空流。

作者简介：（1643—1707）江南常熟人，字湘南，号青门，又号雪虬、孩叟。布衣。为人豪放不羁，耽诗嗜酒，长身修髯。游食依人，终以贫死。诗多眼前景、口头语。有《青门诗集》。